संजय राऊत : 105 आमदार असूनही विरोधी पक्षात असलेल्यांना माझी ताकद विचारा #5मोठ्याबातम्या\n 1.  105 आमदार असूनही विरोधी पक्षात असलेल्यांना माझी ताकद विचारा - संजय राऊत

'105 आमदार असूनही विरोधी पक्षात असलेल्यांना माझी ताकद विचारा,' असं विधान शिवसेनेचे नेते संजय राऊत यांनी व्यक्त केलं आहे. लोकसत्तानं ही बातमी दिली आहे. 

यापूर्वी मुंबईची तुलना 'पाकव्याप्त काश्मीर'सोबत केल्यानंत कंगना राणावतवर टीका करताना संजय राऊतांनी तिचा उल्लेख 'हरामखोर मुलगी' असा केला होता. यावरुन सोशल मीडिया आणि विरोधी पक्षांनी संजय राऊतांवर टीका केली आहे. 

सुशांत प्रकरणावरुन लक्ष हटवण्यासाठी हा प्रकार केला जात असल्याचं भाजपनं म्हटलं. त्याला संजय राऊत यांनी प्रत्युत्तर दिलं आहे. 

एका फेसबुक पोस्टमध्ये त्यांनी लिहिलंय, "105 आमदार असूनही विरोधी पक्षांमध्ये जाऊन बसलेल्यांना माझी ताकद काय आहे हे विचारा…जय महाराष्ट्र !" 

दरम्यान, कंगना राणावत 9 सप्टेंबरला मुंबईत येणार असल्यानं तिला हिमाचल प्रदेश सरकार सुरक्षा पुरवणार आहे. 

हिमाचल प्रदेशचे मुख्यमंत्री जय राम ठाकूर यांनी म्हटलं,  "कंगनाच्या बहिणीनं काल मला फोन केला होता. तिला 9 सप्टेंबरला मुंबईला जायचं आहे. कंगनाला मुंबई दौऱ्यात सुरक्षा देण्याचा विचार सुरू आहे. कंगनाला हिमाचल प्रदेशची कन्या आहे. त्यामुळे तिच्या संरक्षणाची जबाबदारी आमची आहे."

2.  दाऊदच्या सात पिढ्या खाली आल्या तरी 'मातोश्री'चं वाकडं करू शकणार नाही - एकनाथ शिंदे

 "मातोश्री हे मराठी माणसाचे सन्मानाचे स्थान आहे. दाऊद काय त्याच्या सात पिढ्या खाली आल्या तरी 'मातोश्री'चं वाकडं करु शकणार नाहीत", असं वक्तव्य नगर विकास मंत्री एकनाथ शिंदे यांनी केलं आहे. टीव्ही 9 मराठीनं ही बातमी दिली आहे. 

रविवारी (06 ऑगस्ट) मुख्यमंत्री उद्धव ठाकरे यांचे निवासस्थान असेलेलं 'मातोश्री' उडवून देण्याची धमकी देण्यात आली. दुबईहून अंडरवर्ल्ड डॉन दाऊद इब्राहिमच्या हस्तकाने याबाबतचा फोन केल्याची माहिती आहे. 

दुबईवरून 'मातोश्री'वर धमकीचे तीन ते चार फोन आले. त्या फोनवरुन मातोश्री उडवून देऊ, अशी धमकी देण्यात आली, असं सांगण्यात आलं. अंडरवर्ल्ड डॉन दाऊद इब्राहिमच्या हस्तकाने हे फोन केल्याचे समोर आलं. हे धमकीचे फोन आल्यानंतर मातोश्री निवासस्थानी सुरक्षा वाढवण्यात आली आहे, असं बातमीत म्हटलं आहे. 

 3. 23 सरकारी कंपन्यांच्या खाजगीकरणाला मंजुरी

केंद्र सरकारने सार्वजनिक क्षेत्रातील 23 कंपन्यांचं खाजगीकरण करण्याचा निर्णय घेतला आहे. त्याला मंत्रिमंडळाकडून...\n\ntl;dr:
आज सकाळी वृत्तपत्रं आणि वेबसाइट्सवर प्रसिद्ध झालेल्या बातम्यांपैकी 5 मोठ्या बातम्या थोडक्यात पाहूया.